**H O T Ă R Â R E A NR. 133**

**din 27 octombrie 2016**

**privind aprobarea închirierii prin licitaţie publică a spațiului în suprafață de 18,90 m.p. din imobilul situat în Municipiul Dej, Strada Alexandru Szopos Nr. 8 , aparținând domeniului public al Municipiului Dej, cu destinația farmacie veterinară**

**Consiliul local al Municipiului Dej,** întrunit în ședința ordinară din data de 27 octombrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 21.384 din data de 29 septembrie 2016, al Direcției Tehnice, prin care se propune spre aprobare închirierea prin licitaţie publică a spațiului în suprafață de 18,90 m.p. din imobilul situat în Municipiul Dej, Strada Alexandru Szopos Nr.8, (Piața agroalimentară), aparținând domeniului public al Municipiului Dej, cu destinația farmacie veterinară, proiect avizat favorabil în ședința de lucru a Comisiei de urbanism din data de 24 octombrie 2016;

În conformitate cu prevederile Legii Nr. 213/1998, privind proprietatea publică şi regimul juridic al acesteia cu modificările şi completările ulterioare;

În baza prevederilor art. 36, alin. (2), lit. c) cât şi art. 45, alin. (3) din Legea Nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** închirierea prin licitaţie publică a spațiului în suprafață de 18,90 m.p. din imobilul situat în Municipiul Dej, Strada Alexandru Szopos Nr. 8 (Piața agroalimentară), aparținând domeniului public al Municipiului Dej, cu destinația farmacie veterinară.

**Art. 2.** **Aprobă** Caietul de sarcini în vederea închirierii prin licitaţie publică a spațiului în suprafață de 18,90 m.p. din imobilul situat în Municipiul Dej, Strada Alexandru Szopos Nr. 8 (Piața agroalimentară) conform Anexei.

**Art. 3.** Valoarea minimă ce poate fi ofertată nu poate fi inferioară **valorii de 7,35 lei/m.p./lună.**

**Art. 4.** Contractele de închiriere se vor încheia pe o perioada de 5 ani.

**Art. 5.** Cu ducerea la îndeplinire a prevederilor prezentei hotărâri se încredinţează Primarul Municipiului Dej, prin Direcţia Tehnică şi Compartimentul Patrimoniu Public și Privat.

**Art. 6.** Prezenta hotărâre se comunică prin intermediul Secretarului, în termenul prevăzut de lege, Primarului Municipiului Dej, Direcţiei Tehnice, Compartimentului Patrimoniu Public și Privat al Primăriei Municipiului Dej și Prefectului Județului Cluj.

**Preşedinte de şedinţă,**

**Lazăr Nicolae**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**